Økonomisk fiasko Skagen festival 2008 blev en kunstnerisk succes, men en økonomisk fiasko. Det kunne folkene bag landets ældste festival konstatere på generalforsamlingen i weekenden, hvor regnskabet viste meget røde tal: Et underskud på 458.000 kroner. Høje honorarer Formanden for Skagen festival, Ole Henriksen, forklarer det store underskud med, at billetsalget svigtede - primært til koncerterne lørdag aften - samt at honorarerne til kunstnerne er steget voldsomt. Fremtiden er sikret Men festivalens fremtid er sikret ved et lån fra Skagen Festival Fond, ligesom SKAT har givet grønt lys for, at underskuddet kan overføres til næste års festival. Betalt enhver sit Udover trækket på kassekreditten, så har festivalen betalt enhver sit, oplyste formanden. Ole Lykke Henriksen oplyste også, at man i konsekvens af det store underskud har besluttet at stramme op på en række områder, ligesom musikkonceptet skal drøftes.

Referat:
Festival 2008 endte med et underskud på næsten 460.000 kroner